इसलिए जीवन की कठिनाइयों को झेलने की ट्रेनिंग लेना हर समय जरूरी है. किशोरों का तो यही काम होना चाहिए कि वे किसी भी अवसर को न खोएं. घर के छोटेबड़े कामों के साथ चैलेंजिंग, रोमांचक, अनूठे कामों को भी इस दौर में करें. इतना पढ़ें कि हर लाइब्रेरी छोटी पड़ जाए. इतना नाचें कि हर स्टेज छोटा पड़ जाए. इतना चढ़ें कि पहाड़ बौना दिखे. इतना तैरें कि हर स्विमिंग पूल गुसलखाने का टब लगे. इतना लिखें कि कागज की कमी पड़ जाए.